અમેરિકાના માહિતી ખાતામાં આ રીતે વિશ્વના અગ્રણીઓના સંભારણાં સાચવી રાખવાની પરંપરા છે. વિભાગ પાસે અમેરિકા મુલાકાતની તસવીરો, હસ્તપ્રતો, પત્રો વગેરે હતા જ, પણ આ તસવીરો પણ તેમાં જોડાઈ છે.અમેરિકાને શા માટે ટાગોરમાં આટલો રસ પડે, તેવો સવાલ થાય. તેના એકથી વધુ કારણો છે. એક કારણ એ પણ ખરું કે અમેરિકાની મુલાકાત દરમિયાન તેઓ સ્થાનિક ચર્ચના આગેવાનો સાથે લાંબો સમય સંપર્કમાં રહ્યાં હતાં. એ જ રીતે ભારતને આઝાદી મળે તે માટેના પ્રયાસોમાં તેમણે અમેરિકન નેતાઓનો સાથ પણ માગ્યો હતો. તેના કારણે પણ અમેરિકા રાજકીય ઇતિહાસમાં અને અમેરિકાના પ્રમુખો સાથે જોડાયેલી ઐતિહાસિક બાબતોમાં ટાગોરના નામનો ઉલ્લેખ થયા કરે છે.